《弟士显六十一贡选赋赠》
明代·黄士俊

棣萼春深花正芳，几回诗思韵西堂。席珍早擅匡时誉，怀玉宁容待价藏。

洞壑泉飞龙欲奋，丹丘枝茂鹤初翔。大才自昔成原晚，且醉阑阶介寿觞。

作者简介：（1583—?）明广东顺德人，字亮垣，一字象甫，号玉仑。万历三十五年殿试第一，授修撰，历官礼部尚书。崇祯九年入阁，累加少傅，予告归。后相南明永历帝，年老不能决事，数为台省所论列，乞归卒。